Missti stjórn á sér við Klopp - Sýndi mér lítilsvirðingu Antonio Mohamed mótmælir og bendir á Jürgen Klopp í leik Monterrey og Liverpool . AFP Antonio Mohamed , knattspyrnustjóri Monterrey frá Mexíkó , meistaraliðs Norður - og Mið-Ameríku , kveðst hafa misst stjórn á skapi sínu þegar lið hans mætti Liverpool í undanúrslitum heimsbikars félagsliða í Katar fyrir jólin og ausið úr skálum reiði sinnar yfir Jürgen Klopp , kollega sinn hjá enska liðinu . Mohamed sagði í viðtali við útvarpsstöðina Enganche að Klopp hefði sýnt sér lítilsvirðingu . Mohamed kvartaði yfir því að Joe Gomez skyldi ekki fá að sjá gula spjaldið tvívegis og sagði að svo virtist sem Liverpool-treyjan vægi þyngra í augum dómarans . Antonio Mohamed , til hægri , og Jürgen Klopp rífast á hliðarlínunni í leik Monterrey og Liverpool . AFP „ Það sem gerðist var að mér var sýnd lítilsvirðing . Klopp var stöðugt að heimta gul spjöld því hann sagði að við værum alltaf að sparka í Mohamed Salah . Þegar ég vildi fá spjald og brottvísun á hans leikmann rak hann tunguna framan í mig , “ sagði Mohamed . „ Fyrst hló ég að þessu en svo reiddist ég og gekk í gildruna hans . Ég missti mig alveg og man ekki nákvæmlega hvað ég sagði því ég blótaði honum í sand og ösku á ensku , “ sagði Mohamed og fór síðan yfir blótsyrðin sín á ensku : ‘ Your fucking mother’s cunt , who have you been fucking ? Queer ’ . Antonio Mohamed og Mohamed Salah ræddu málin eftir leikinn . AFP „ Ég gekk í burtu því ég vil ekki rífast við liðsstjórn mótherjanna en ég var brjálaður vegna þess að mér fannst hann vera að reyna að gera lítið úr mér . Ég veit ekki hvað skal segja um mína hegðun en þetta voru ósjálfráð viðbrögð , “ sagði Mohamed .